**Sikeres pontszerzés a Velenje Rallyn**

Interjú Juhász Csaba rally versenyzővel. A hétvégén a 32. FUCHS Velenje Rally-n vettél részt Juhász Pisti navigálásával és egy Honda Civic Type R R3asversenyautóval.

32. FUCHS Rally 2017
Juhász Csaba - Juhász István
Honda Civic Type R
Juhász-Média Kft.

**Az autó és a pályák ismerősek voltak számotokra. Az időjárás is kegyes volt, igaz te esőért imádkoztál a verseny előtti napokban. Keskeny pályák, kihordások, és tíz gyors várt rátok 105 kilométerével. Miként is sikerült az egy napba sűrített versenyt teljesítenetek, voltak-e kalandjaitok, a Honda jól működött-e alattatok, mely szakaszok jöttek be nektek, és melyet is felejtenétek el, a városi bálakerülgetés (Super Special) hogy feküdt a Hondának?**
- Valóban ismertem ezeket a pályákat, tavaly is ebben a verzióban voltak ezek a szakaszok. A különbség az, hogy akkor egy másik Hondával indultunk, aminek a futóműve sokkal jobban illett ezekhez a viszonyokhoz.

- Ezzel az autóval tavaly Toscanaban indultunk, azóta fejlesztették a motort és vadi új sebességváltót kapott a Civic. Ezekkel nem is volt gond, jól teljesítettek, ellenben a futómű‎vel, ami sajnos nem volt hozzá hangolva ezekhez a pályákhoz. Túl kemény rugókkal hozták az autót és a helyszínen kiderült, hogy a szervizbuszban nem volt tartalék alkatrész, hogy puhábbra cseréljék azokat.

Az igazsághoz hozzá tartozik, hogy én sem voltam százas, mert fájós háttal, idegbecsípődéssel érkeztem a versenyre. Nem tudtam tökéletesen a vezetésre koncentrálni, mert minden bukkanón éreztette a derekam, hogy nincs minden rendben. Ennek persze a kőkeményre hangolt, pattogó futóművű autó sem tett jót. Egyetlen célunk az lehetett, hogy sikeresen befejezzük a versenyt‎, és egy kis szerencsével minél több pontot szerezzünk. Ez sikerült: tizedikek lettünk a Mitropa Kupában, ilyen körülmények között még ennek is örülhetünk.

Egyedül a belvárosi gyorsaságikon tudtunk elfogadható időt autózni, ahol nem volt hátrány a futómű az aszfalt kitűnő minősége miatt. De a szakasz rövid távja miatt ezzel nem sok időt tudtunk a többieken hozni.

**Legközelebb hol és milyen autóval támadtok?**
- A következő Mitropa futam Toscanaban lesz, ami nekünk kimarad, mert‎ családi elfoglaltságom lesz. Sajnos így hátrányban leszünk a végelszámolásnál, de majd megpróbálunk a Baranya Kupán valamit ebből lefaragni. Addig valószínűleg még lesz egy teszt verseny a Megane-nal. Hogy hol, azt még nem tudjuk. Ez attól függ, hogy mikor tudjuk végre beindítani.

**Köszönjük Partnereink segítségét!** Az "Infovárosok hírportál hálózat", Dynax, P.O.P Sales, Szl Tank (Szilágyi László), Civis Solar, Bólya, Gobaldaru, DDZ Med, B-Partner&More, Mihidra Kft., NR Szoftver Kft., Black Point Kft., Magyar Ipar Kft., Vivifier.hu., Kemad, EastJob, Komplex-D, Nomido Madera, Lanexpert Kft., Tiszújváros Transz, Naturgold Farms, GoodStone, Olvisz 98, Baromfiudvar, Vivieszt –Med, Best-Tyre Kft., Félix Professional, Assist Trend Észak Kft., Castrol Unilub Kft., Szamsped.hu, Excel It Kft., TT Sped, Mahiti Kft., Zsomar-ker Kft., Andrezol-Net Kft., T-Forex Kft., West-Start., Vozik Balázs E.V., Hard Trans Kft., Kóródi Tamás E.V, Klima Yukon Kft., Kelet-Atlasz Kompresszor Kft., R-Pex 2000 Kft., ProDuct-Price Kft., HB Ce, Extem Line, Thermo-Ciklon, Bionly Kft., Nagy Ferenc E.V. (Munkaerőközv), Gusto Italiano, Andrássy Üzletház, Sascamion Kft., Hernád Fólia Kft., K&K Food, Öko Trans Kft., Inter Agrowashker, Glasstone Kft., Garden Master, Márkó ÁBC, H-Euro Consult Bau Kft, ML Log Kft., FEST-GROUP, Akkusystem.hu, Kartel 97 Bt, Diákmeló Miskolc, Dr Lan Kft., DSG, TiszaBérc Kft, Vanco Bt, Salépker EU 2000 Kft., Karcher Debrecen, Stron Bau Invest Kft., Adó-dó Plusz Kft., Phobextools, Carcolor, Lanexpert.hu, drlan.eu, mihidra.hu, Tóth-Szer Kft.

- Hajósi Miklós -